《游寂照院》
宋代·李新

万个当时几席深，想摇寒碧邃阴阴。
青山甚富犹藏石，焦尾曾收更家琴。
篱脚稻花香绕梦，云梢桂树色分金。
他年寂子如更变，佛法从来不离心。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。